A Kind of Magic

A Kind Of Magic je 12. studijski album britanske rock grupe "Queen" izdan 2. juna 1986. godine. Prvi je album koji je snimljen u digitalnoj tehnici a istovremeno i prvi album grupe Queen koji je dobio naziv po pjesmi s albuma. U UK je proveo 63 sedmica na top-listi albuma a dostigao je 1. mjesto pri čemu je prodat u 100.000 primjeraka u prvoj sedmici nakon izlaska u prodaju.A Kind Of Magic Chart Stats. Retrieved 15 August 2011 Singl je dostigao u prvih deset u brojnim evropskim zemljama i 42. mjesto na američkoj Billboard Hot 100. Pjesme su korištene u filmu Highlander. Pjesma "One Vision" korištena je u filmu Čelični orao. 
Na albumu se nalazi i istoimena pjesma koja je snimljena između 1985. i 1986. Pjesma je izrazito prožeta bas-gitarom John Deacona.

 Popis pjesama 

 "One Vision" (Queen) - 5:10
 "A Kind of Magic" (Taylor) - 4:24
 "One Year of Love" (Deacon) - 4:26
 "Pain Is So Close to Pleasure" (Deacon - Mercury) - 4:21
 "Friends Will Be Friends" (Deacon - Mercury) - 4:07
 "Who Wants to Live Forever" (May) - 5:15
 "Gimme The Prize (Kurgan's Theme)" (May) - 4:34
 "Don't Lose Your Head" (Taylor) - 4:38
 "Princes of the Universe" (Mercury) - 3:32
 "A Kind Of 'A Kind Of Magic'"(Taylor) - 3:38 *
 "Friends Will Be Friends Will Be Friends" (Deacon - Mercury) - 5:58 *
 "Forever" (May) - 3:20 *

 Pjesme 10-12 se nalaze samo na CD izdanju

 Pjesme 
 One Vision (Mercury - May - Taylor - Deacon) - Objavljena je kao singl 4. novembra 1985. godine. Pjesma je posebni doprinis grupe koncertu Live Aid iz 1985. godine. Pjesma se, za razliku od ostalih s albuma, ne pojavljuje u filmu "Highlander", ali se pojavljuje u filmu "Čelični orao". Queen je sve koncerte na turneji "Magic Tour" 1986. godine započinjao upravo ovom pjesmom. Pjesmu je počeo pisati Taylor i govorila je o Martinu Lutheru Kingu, Jr. (čijim poznatim riječima "I Have a Dream" i započinje pjesma), ali su ostali članovi grupe promijenili njegov tekst. Engleski Nogometni klub "Rotherham United F.C." odabrao ju je kao službenu pjesmu u sezoni 2008./2009. Muzički spot je snimljen u studiju "Musicland" u Münchenu , Njemačka. U spotu su prikazani članovi grupe kako se odmaraju, zabavljaju i vježbaju. Ponovljena je scena iz spota "Bohemian Rhapsody" na kojoj se primjećuju razlike u starosti članova grupe. John Deacon je snimljen kako svira bubnjeve, ali nije poznato da li je zaista svirao bubnjeve za ovu pjesmu ili je to samo zbog potrebe snimanja spota. Objavljena je na kompilaciji Greates Hits II iz 1991. godine.
 A Kind Of Magic (Taylor) - Objavljena je kao singl 17. marta 1986. godine. Taylor je pjesmu nazvao frazom "A Kind of Magic" koju izgovara glavni glumac Christopher Lambert u filmu Highlander. Taylor je bio toliko impresioniran frazom da se neprestano ponavlja tokom pjesme. Muzički spot snimljen je u jednom napuštenom skladištu u Londonu , Engleska. Freddie Mercury glumi mađioničara koji ostale članove grupe iz usnulih beskućnika pretvara u rock muzičare. Tokom spota animirani likovi plešu u ritmu pjesme. Objavljena je na kompilaciji Greates Hits II iz 1991. godine. Glavnu bas dionicu za pjesmu je smislio Freddie Mercury, koji je u velikoj mjeri promijenio Taylorov aranžman dok je Taylor bio na odmoru.
 One Year Of Love (Deacon) - Objavljena je kao singl 1986. godine za francusko i špansko tržište. U pjesmi svira orkestar violina.
 Pain Is So Close To Pleasure (Deacon - Mercury) - Objavljena kao singl u avgustu 1986. godine za evropsko i američko tržište. Pjesma je napisana u Motown stilu. Gitaru je odsvirao John Deacon.
 Friends Will Be Friends (Deacon - Mercury) - Pjesma je objavljena kao singl 9. juna 1986. godine. Muzički spot snimljen je dok grupa na pozornici izvodi pjesmu, u publici su isključivo obožavaoci grupe. Objavljena je na kompilaciji Greates Hits II iz 1991. godine.
 Who Wants To Live Forever (May) - Objavljena kao singl 15. septembra 1986. godine. U pjesmi sviraju muzičari Londonske filharmonije pod dirigovanjem Michaela Kamena. Brian May je otpjevao uvod pjesme, a ostatak Freddie Mercury. U muzičkom spotu pojavljuju se isječci iz filma Highlander. Brojni muzičari su snimili obradu pjesme. Objavljena je na kompilaciji Greates Hits II iz 1991. godine.
 Gimme The Prize (Kurgan's Theme) (May) - Jedna od najtežih pjesama sa repertoara grupe Queen. Brian May je u jednom japanskom časopisu 1986. godine izjavio da su Mercury i Deacon mrzili ovu pjesmu. U pjesmi možemo čuti riječi glumca Clancyja Browna : "I have something to say: It's better to burn out than to fade away" i odgovor glumca Christophera Lamberta : "There can be only one".
 Don't Lose Your Head (Taylor) - Taylor je pjesmu nazvao po riječima iz filma "Highlander". U filmu se pjesma nastavlja nakon nekoliko stihova obrade pjesme "New York, New York" Franka Sinatre u trajanju 36 sekundi. Instrumentalna verzija pjesme nazvana je "A Dozen Red Roses For My Darling" koja je objavljena 17. marta 1986. godine na "B" strani singla "A Kind of Magic".
 Princes Of The Universe (Mercury) - Objavljena je kao singl u martu 1986. godine za američko, kanadsko, australsko, novo zelandsko i japansko tržište. U muzičkom spotu prikazana je borba mačevima između Freddija Mercuryja i Christophera Lamberta koji su okruženi snenografijom iz filma "Highlander". Mercury je pjesmu napisao isprepličući nekoliko različitih stilova; Hard rock , Heavy Metal i sl. Pjesma se pojavljuje u TV seriji "Highlander". Trebala je biti objavljena na kompilaciji Greatest Hits II iz 1991. godine ali je zbog nedostatka prostora izbačena s albuma , te je 1999. godine objavljena na kompilaciji Greatest Hits III

 Reference 

Kategorija:Queen
Kategorija:Albumi Queena
Kategorija:Albumi iz 1986.